Johannes Laaksonen

Vesa Johannes Laaksonen (s. 13. joulukuuta 1990 Kotka) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan keskikenttäpelaaja.

Laaksonen siirtyi FC KooTeePeestä SJK:hon ennen kautta 2013 kaksivuotisella sopimuksella. Hänet valittiin kahdesti Veikkausliigan kuukauden tähdistöjoukkueeseen kaudella 2014. Saman kauden päätteeksi Laaksonen nimettiin vuoden liigatulokkaaksi ja jalkapallotoimittajien tähdistöjoukkueeseen.

Tammikuusta 2019 elokuuhun 2020 Laaksonen edusti Norjassa toisella sarjatasolla OBOS-ligaenissa pelaavaa Sandnes Ulfia. Sen jälkeen hän siirtyi IFK Mariehamnin Veikkausliiga-joukkueeseen loppukauden mittaisella sopimuksella.

Kauden 2020 loppuun mennessä Laaksonen on pelannut SJK:n ja IFK Mariehmanin riveissä kaikkiaan 149 Veikkausliigaottelua kuuden kauden aikana.

Laaksonen kutsuttiin ensimmäistä kertaa maajoukkueeseen tammikuussa 2015 otteluihin Ruotsia ja Jemeniä vastaan. Maajoukkuedebyyttinsä hän teki 10. tammikuuta pelatussa Ruotsi-ottelussa.

Saavutukset

Seurajoukkueessa 
 Ykkönen 2013
 Liigacup 2014
 Suomen mestaruus 2015
 SM-hopea 2014
SM-pronssi 2016
Suomen cupin voitto 2016

Henkilökohtaiset 
 Vuoden liigatulokas 2014
 Veikkausliigan tähdistöjoukkue 2014
 Veikkausliigan kuukauden joukkue (kesäkuu 2014, heinäkuu 2014)

Lähteet 

Suomalaiset jalkapalloilijat
Jalkapallon Suomen mestarit
Jalkapallon Suomen Cupin mestarit
Vuonna 1990 syntyneet
Elävät henkilöt